ועדת הפנים ואיכות הסביבה, כנסת 17, פרוטוקול מספר 353, 2008-04-30 10:00

אופיר פינס-פז: בוקר טוב.

אופיר פינס-פז: אני מתכבד לפתוח את ישיבת ועדת הכספים והגנת הסביבה.

אופיר פינס-פז: על סדר היום: תקנות הבטיחות במקומות ציבוריים (סדרנים באסיפות).

אופיר פינס-פז: נציגת משרד הפנים, בבקשה.

דרורי לסקר: התקנות האלה הן מכוח חוק הבטיחות.

דרורי לסקר: במסגרת זאת הותקן תיקון בסעיף 11 לתקנות הבטיחות (סדרנים), שנתן לסדרנים יותר סמכויות וזאת כדי להקטין את כוח השיטור באולמות הספורט.

דרורי לסקר: ניתנה הוראת שעה כדי לבחון את היעילות של הנושא הזה.

דרורי לסקר: זה נעשה ל-18 חודשים.

דרורי לסקר: בזמנו נגמרה הוראת השעה ואנחנו הארכנו אותה על מנת לבחון את הנושא.

דרורי לסקר: הצעת חוק האלימות בספורט נדונה כעת בוועדת החינוך ועומדים לתקן את כל הנושא של הסדרנים במסגרת הצעת חוק הזאת.

דרורי לסקר: לכן אנחנו רוצים להאריך את התקנות ל- 18 חודשים נוספים, כדי שאפשר יהיה להסדיר את הנושא במסגרת הצעת החוק.

אופיר פינס-פז: המשרד לביטחון פנים, בבקשה.

אפרת בורגנסקי: אין לי הרבה מה להוסיף, מעבר לעובדה שלא היינו רוצים שיחזרו לדרישות לסדרן בטיחות באירועי ספורט, כפי שהיה בהוראה המקורית.

אפרת בורגנסקי: שם דובר על אדם בן 18 שממונה על ידי אחראי הבטיחות.

אפרת בורגנסקי: בעצם הבקשה היא להשאיר את המצב הקיים.

אופיר פינס-פז: מה קורה במצב הקיים?

אפרת בורגנסקי: כיום ישנן דרישות נוספות של כשירות והכשרה לסדרנים באירועי ספורט.

אפרת בורגנסקי: אני יכולה להקריא את החוק.

אפרת בורגנסקי: מדובר בסעיף 11 לתקנות הבטיחות במקומות ציבוריים (סדרנים באספות) שאומר: "1.

אפרת בורגנסקי: הוראות תקנות אלה יחולו לעניין סדרני בטיחות באירועי ספורט בשינויים אלה:

אפרת בורגנסקי: האחראי באירוע ספורט ימנה סדרני בטיחות גם לשם שמירה על הסדר הציבורי וביטחון הציבור באירוע.

אפרת בורגנסקי: 2.

אפרת בורגנסקי: על אף האמור בתקנה 9 ימנה האחראי סדרני בטיחות במספר בפריסה כמפורט להלן, אלא אם כן הורה לו אחרת קצין משטרה שמינה לעניין תקנות אלה המפכ"ל".

אפרת בורגנסקי: יש כאן פירוט של מספר הסדרנים אל מול מספר המתקהלים.

אפרת בורגנסקי: אני מבקשת לדלג ולהגיע לסעיף 11ב: "לא ימנה האחראי אדם לסדרן בטיחות באירוע ספורט אלא אם כן נתקיימו בו כל אלה: הוא אזרח או תושב ישראל, הוא שולט בשפה העברית, הוא בגיר.

אפרת בורגנסקי: משטרת ישראל לא הודיעה לאחראי, בתוך 14 ימים ממועד קבלת פרטי המועמד, כי היא מתנגדת למינויו כסדרן בטיחות מטעמים הנוגעים לשלום הציבור וביטחונו לרבות בשל עברו הפלילי".

אפרת בורגנסקי: יש כאן אפשרויות נוספות ויש כאן תנאי נוסף שהוא עבר בהצלחה הדרכה שאישרה משטרת ישראל לעניין מילוי תפקידו והמשימות שהוטלו עליו כסדרן בטיחות.

אפרת בורגנסקי: אני יכולה לספר ולומר שבמסגרת הצעת החוק, שעומדת על שולחנה של ועדת החינוך - - -

אופיר פינס-פז: זאת הצעת חוק ממשלתית?

אפרת בורגנסקי: זאת הצעת חוק פרטית.

אופיר פינס-פז: איפה הממשלה?

קריאה: לפי מיטב ידיעתי, הממשלה הצטרפה להצעת החוק.

אופיר פינס-פז: אין חיה כזאת.

אופיר פינס-פז: מה שאמרת הוא מושג שלא קיים בפרלמנטריזם הישראלי.

אופיר פינס-פז: אני לא יודע מי אתה אבל אני אתן לך אפשרות לתקן את עצמך.

רותם קמר: אני סמנכ"ל ההתאחדות לכדורגל.

רותם קמר: הצעת החוק הזאת נולדה מיוזמה של ההתאחדות ובאמת החלה כהצעת חוק פרטית.

רותם קמר: היא עברה קריאה טרומית וממש לפני שהכנסת יצאה לפגרה וועדת השרים אישרה אותה והיא עברה בקריאה ראשונה.

אופיר פינס-פז: הממשלה לא הצטרפה להצעת החוק אלא היא תומכת בהצעת החוק.

רותם קמר: אני מתקן את עצמי.

אפרת בורגנסקי: ועדת השרים, שהתכנסה לפני הפגרה, אמנם ביקשה מהממשלה לתמוך בהצעת החוק, אבל בנוסף נשארו שם נושאים לא סגורים וצפויה להתקיים ועדת שרים נוספת.

אפרת בורגנסקי: אם תרצו, אני יכולה לפרט.

אפרת בורגנסקי: אני יכולה לומר שהקונספט שהממשלה, משרד המשפטים והמשרד לביטחון פנים מבקשים להכניס באמצעות הצעת החוק הפרטית, הוא למעשה העברה של כל נושא הניהול והארגון של אירוע הספורט לידי גורמים אזרחיים.

אפרת בורגנסקי: אנחנו סבורים ששדרוג הסדרנים בלבד אין בו די.

אפרת בורגנסקי: אנחנו סבורים שנכון למנות מנהל אירוע ספורט, שתחתיו יהיו אורגניים אזרחיים שיהיו אחראים, שהם מנהל בטיחות ומנהל ביטחון.

אפרת בורגנסקי: אני יכולה לעדכן שהשאלה שעומדת כרגע על הפרק בפני הממשלה היא מיהו אותו משרד.

אפרת בורגנסקי: מי הממנה ומי המסמיך את אחראי הבטיחות?

אפרת בורגנסקי: זה עדכון לגבי המצב שבו עומדים הדברים בממשלה בוועדת השרים.

אופיר פינס-פז: אני מקווה שהמשטרה והמשרד לביטחון פנים לא משלים את עצמם.

אופיר פינס-פז: בסופו של דבר, האחריות הראשית היא עליהם וגם התוצאות האפקטיביות בכל העולם לא באות בגלל הסדרנים.

אופיר פינס-פז: הייתי עכשיו בכדורגל באנגליה והיו שם מאות שוטרים.

אופיר פינס-פז: מי שעושה את הטעות הכי קטנה מקבל רגל של סוס בפנים ובזה נגמר העניין.

אופיר פינס-פז: אם לא היו שוטרים היתה אלימות אדירה בלי קשר אם היו סדרנים או לא.

אופיר פינס-פז: צריכים להיות מאוד ברורים.

אופיר פינס-פז: שהמשטרה לא תחשוב שאם יש סדרנים אז היא יכולה לייצר מצב של נוכחות מופחתת.

אופיר פינס-פז: יכול להיות שכן, וכל דבר הוא לגופו של עניין, אבל בסופו של דבר זה כוח עזר ולא מעבר לכך.

אופיר פינס-פז: הוא לא יכול להיות מעבר לכוח עזר.

אופיר פינס-פז: אמרתם שבדקתם ויש ניסיון מצטבר מוצלח בנושא תקנות הסדרנים.

אופיר פינס-פז: מה זה אומר?

אופיר פינס-פז: מי בדק?

אופיר פינס-פז: כמה סדרנים המשטרה פסלה?

אופיר פינס-פז: כתוב שאפשר לפסול תוך 14 יום.

אופיר פינס-פז: תנו קצת נתונים.

ששון קארול: אני ראש חוליית אירועי ספורט במטה הארצי.

ששון קארול: עד היום עברו את הקורסים 4,400 סדרנים.

ששון קארול: הם השתתפו בהכשרות.

ששון קארול: הוסמכו כ-3,300.

ששון קארול: כ-1,100 לא עמדו בדרישות הקורס.

ששון קארול: הם החסירו מפגשים או לא עמדו בתנאים.

ששון קארול: כ-25% אחוז לא עוברים בהצלחה את הקורס או לא משלימים את הדרישות.

אופיר פינס-פז: מי עושה את הקורסים?

ששון קארול: המדינה.

ששון קארול: מנהל הספורט הוציא מכרז לגופים שמתעסקים בספורט ובהדרכה בבתי ספר.

ששון קארול: המשטרה מפקחת על הגוף שזכה ובודקת שהוא עומד בתנאים של התקנות הקיימות היום.

ששון קארול: בודקים שההכשרה שניתנת היא בהתאם למה שכתוב פה.

ששון קארול: יש לי פה דוגמה לתכנית הקורס.

ששון קארול: הקורס הוא בן 4 מפגשים, 25 שעות לימוד.

ששון קארול: אני יכול להגיד לך שכ-20,000 איש הגישו מועמדות.

ששון קארול: אנשים לא עומדים בתבחינים והרבה מהם נופלים מכל מיני סיבות.

ששון קארול: כך אנחנו מגיעים לגרעין שהוסמך ועבר.

ששון קארול: נכון לעכשיו אנחנו מרוצים מהשלב הזה.

אופיר פינס-פז: כמה מהם עוסקים בזה לאורך זמן?

ששון קארול: התחלופה גבוהה.

אופיר פינס-פז: יש להם איגוד סדרנים?

ששון קארול: לא.

ששון קארול: כל קבוצת כדורגל יוצרת הסכם מול חברת אבטחה שצריכה לספק לה את הסדרנים.

ששון קארול: את זה היא עושה באופן פרטני.

ששון קארול: בית הספר עובד מול כל חברות האבטחה.

ששון קארול: חברות האבטחה מבצעות רישום כפול, גם בבית הספר וגם שולחות אלינו את הסדרנים לבדיקת התבחינים וכך נוצרת ההרשמה.

ששון קארול: אני רוצה לחזור ולציין שבשלב הזה אנחנו מרוצים מההכשרה כי לפני כן לא היה כלום.

אופיר פינס-פז: הסדרנים רשאים לשאת נשק?

ששון קארול: לא.

ששון קארול: אנחנו גם לא רוצים שהם יהיו עם נשק ואין לכך כל סיבה.

ששון קארול: סך הכל זה משחק כדורגל ואירוע ספורטיבי.

אופיר פינס-פז: זה בעיקר בכדורגל?

אופיר פינס-פז: האירוע הקשה ביותר שהתרחש השנה בספורט היה דווקא בכדורסל.

ששון קארול: זה גם בכדורגל וגם בכדורסל.

אופיר פינס-פז: היה שם סדרן ששילם מחיר יקר.

ששון קארול: אגב, זה סדרן שהוסמך והוכשר על ידנו.

אופיר פינס-פז: זה סדרן מיתולוגי, אנחנו מכירים אותו עוד לפני התקנה הזאת.

אופיר פינס-פז: איך נכנס בחור עם חזיזים למלחה?

אופיר פינס-פז: עוברים שם בדיקות אז איך הוא הצליח להיכנס?

ששון קארול: אני אגיד לך איך הוא נכנס.

ששון קארול: המשטרה יכולה לעשות רמת אבטחה מאוד גבוהה בכל אירוע.

ששון קארול: אם יבוא ראש ממשלה לאירוע, אנחנו יודעים את רמת הבידוק, יכולים לשים אוהלים וירח לאנשים שעתיים להיכנס אבל לא יכנס כלום.

ששון קארול: אין לנו בעיה לעמוד בדברים האלה.

ששון קארול: אנחנו גם לוקחים בחשבון שאנחנו באירוע ספורט.

ששון קארול: בתוך כל הבודדים שרוצים לעשות בלגן יש הרבה אזרחים תמימים שרוצים ליהנות מהמשחק.

ששון קארול: אנחנו מוצאים את האיזון באמצע.

ששון קארול: מדובר באירוע ספורט.

ששון קארול: אם נחמיר בבדיקות אנשים לא יראו את הספורט.

ששון קארול: אנחנו כל הזמן עם היד על הדופק ועושים הערכות מצב לקראת כל מצב.

אופיר פינס-פז: בחוק הספורט שאתם הולכים לעשות כתוב שמי שמכניס למגרש נשק מכל סוג שהוא יכול לקבל 5 שנות מאסר?

אפרת בורגנסקי: זה לא רק בחוק החדש.

אפרת בורגנסקי: זה קיים גם בחוק הנוכחי.

קריאה: אין אכיפה.

אופיר פינס-פז: מי לא אוכף?

אופיר פינס-פז: המשטרה לא אוכפת.

אופיר פינס-פז: כשתופסים אדם שיש לו נפצים, מחרימים לו את הנפצים.

אופיר פינס-פז: במקרה הטוב לא נותנים לו להיכנס ובמקרה הרע הוא נכנס ורואה את המשחק.

אופיר פינס-פז: מישהו מעמיד אותו לדין?

אופיר פינס-פז: אתה מכיר מקרה שמישהו כזה נכנס לבית סוהר?

אופיר פינס-פז: אם אדם בא עם סכין למגרש כדורגל למה שלא ייכנס לבית סוהר?

ששון קארול: אנחנו בדעה אחת איתך אבל המשטרה לא מכניסה לבית סוהר.

אופיר פינס-פז: שאלתי אם יש העמדה לדין.

אופיר פינס-פז: יש העמדה לדין?

אופיר פינס-פז: אני לא מכיר כאלה העמדות לדין.

אופיר פינס-פז: זה מופיע בחוק הספורט או שזה כבר קיים בחקיקה?

אפרת בורגנסקי: זה קיים בחוק הבטיחות.

אפרת בורגנסקי: התפיסה של החוק החדש למניעת אלימות באירועי ספורט היא לשאוב את ההוראות הרלוונטיות משם.

אפרת בורגנסקי: זה יופיע בחוק החדש אבל ההוראה בעצם קיימת גם היום במסגרת חוק הבטיחות במקומות ציבוריים.

אפרת בורגנסקי: אני חייבת לומר שבזמנו, כשהתחילו הדיונים בוועדת החינוך, הגענו עם נתונים באשר לאכיפה בתחום הזה.

אופיר פינס-פז: אלה הדברים החשובים.

אופיר פינס-פז: אם אנשים ידעו שאם הם יסתובב עם נשק מכל סוג שהוא הם יעמדו לדין ויכנסו לבית סוהר אז הם לא יבואו עם זה.

אופיר פינס-פז: אנשים מבינים כוח ומבינים הרתעה ולא מבינים דברים אחרים.

אופיר פינס-פז: חלק מהאנשים, לא כולם.

אופיר פינס-פז: אז אתם רוצים להאריך את התקנות בעוד 18 חודש.

אופיר פינס-פז: אגב, אני לא מכיר דבר כזה שנקרא תקנות בהוראת שעה.

אופיר פינס-פז: אני מניח שיש כזה דבר אבל זה מאוד חריג.

אופיר פינס-פז: אני לא זוכר שהעברתי הרבה פעמים תקנות בהוראת שעה.

אופיר פינס-פז: אני מבין שזה חוקי אבל השאלה האם זה רצוי להמשיך פעם אחר פעם עם הוראת השעה?

אופיר פינס-פז: או שעושים תקנות או שלא עושים תקנות.

אפרת בורגנסקי: כיום אנחנו במצב שלכאורה יש חוק חדש על הפרק - - -

אופיר פינס-פז: מה זה קשור?

אופיר פינס-פז: התקנות לא יכולות להיות קבועות?

אופיר פינס-פז: יש חוק ויש תקנות מתוקף החוק.

ששון קארול: אין לנו בעיה שזה יהיה הסדר קבוע.

ששון קארול: גם בדיון הקודם רצינו שזה יהיה קבוע.

אופיר פינס-פז: אני לא מבין את כל העניין הזה.

אופיר פינס-פז: אם מבחינת

אופיר פינס-פז: כם ההסדר נכון ומוכיח את עצמו אז מה הבעיה?

אופיר פינס-פז: אם יהיה חוק, אז מצוין.

ששון קארול: בדיון הקודם, לפני 18 חודש, רצינו שתהיה הוראה קבועה.

אופיר פינס-פז: אני לא מצליח להבין את הוראת השעה.

אופיר פינס-פז: אני מבין שיש הוראת שעה לנושא שהוא זמני או שהוא נבדק או שהוא בניסיון.

אופיר פינס-פז: למה להאריך כל שנה וחצי דבר שהוא מוסכם?

אופיר פינס-פז: אני לא רואה את ההיגיון בדבר הזה, חוץ מאשר לבזבז את זמנה של הוועדה.

אפרת בורגנסקי: בזמנו היה מדובר על תקנות קבועות ומסיבות אלו ואחרות הוחלט - - -

אופיר פינס-פז: מה היו הסיבות?

אופיר פינס-פז: אולי רצו לבחון את זה.

ששון קארול: רצו לראות איך ההכשרות עובדות שבאמת מכשירים את כולם.

אופיר פינס-פז: מנהל הספורט, אם מבחינתכם יש בעיה להפוך את התקנות לקבועות?

אופיר פינס-פז: ההסדר מוכיח את עצמו?

שי שטרית: לדעתי צריך תקנות קבועות.

אופיר פינס-פז: התאחדות לכדורגל, מה עמדתכם?

רותם קמר: לצערנו אנחנו לא תומכים בעמדה שיש להפוך את התקנות לקבועות.

רותם קמר: לפי דעתנו התקנות שנכנסו לתוקף לפני 3 שנים באו ליצור פיילוט מסוים כדי לבחון את יעילות הכשרתם של הסדרנים.

רותם קמר: מנהל אצטדיון רמת גן צריך להגיע והוא ייתן את הנתונים מהשטח.

רותם קמר: בפרקטיקה, לצערנו, אנחנו לא רואים היום סדרנים יעילים ומוכשרים שיכולים לעמוד במשימות הנדרשות מהם באצטדיוני הכדורגל.

רותם קמר: התקנות לא נותנות את המענה הנדרש על מנת שניתן יהיה - - -

אופיר פינס-פז: אתם טוענים שההסדר לא מוכיח את עצמו.

רותם קמר: ההסדר בפירוש לא מוכיח את עצמו.

רותם קמר: הכוונה היתה שבעזרת הסדרנים האלה כוחות השיטור יצאו לאט לאט ממגרש הכדורגל ואנחנו נראה פחות שוטרים ויותר סדרנים שהוכשרו לעשות את זה.

אופיר פינס-פז: אל תשכח שהקבוצות משלמות את עלות השוטרים.

רותם קמר: תכף אגיע גם לעלויות הכספיות.

רותם קמר: אדוני דיבר קודם על משחקים באנגליה.

רותם קמר: רק כדי לסבר את האוזן, 50% מהאצטדיונים באנגליה הם בלי שוטרים.

רותם קמר: מי שנמצא בתוך האצטדיון אלה אך ורק סדרנים.

אופיר פינס-פז: דיברתי על שוטרים שנמצאים מחוץ למגרש.

רותם קמר: ברור לנו שמחוץ למגרשים המשטרה צריכה להיות נוכחת.

אופיר פינס-פז: דיברתי על החוץ, כלומר, בכניסות, ביציאות בפיזור של הקהל.

אופיר פינס-פז: במקום שיש חיכוך.

ששון קארול: זאת גם התפיסה שלנו.

אופיר פינס-פז: בתוך המגרשים ישנם שוטרים שמוצבים בין שתי קבוצות האוהדים.

אופיר פינס-פז: הייתי שם לפני שלושה ימים וראיתי.

אופיר פינס-פז: יש שורה של שוטרים שעומדים לאורך כל השורות ומפרידה בין הקהל הביתי לקהל הלא מקומי.

אופיר פינס-פז: היציעים שם הם יציעים ברורים.

אופיר פינס-פז: אוהד מקומי לא יכול לקנות כרטיס ליציע של הלא מקומיים.

אופיר פינס-פז: כך זה בכל המגרשים וזה על פי חוק.

אופיר פינס-פז: השוטרים עומדים בנקודות המפגש בין הקהל של הקהל של הקבוצה הביתית וקהל החוץ.

אופיר פינס-פז: שם אין סדרנים.

אופיר פינס-פז: ראיתי שם שוטרים במדים עם אלות, עם כובעי פלדה והם מפרידים בין הקבוצות.

אופיר פינס-פז: בתוך הקהלים עצמם לא צריך משטרה.

אופיר פינס-פז: יש הרבה שוטרים בכניסות ובפיזורים של הקהל לפני המשחק ובתום המשחק.

אופיר פינס-פז: זה מה שאני ראיתי.

רותם קמר: אני אגיד לך איך זה נעשה שם ואני חושב שאנחנו צריכים לאמץ את המודל הזה גם מבחינת ההכשרה של הסדרנים.

רותם קמר: מועדוני הכדורסל שם הם אלה שמעסיקים את הסדרנים.

רותם קמר: הסדרנים עצמם מכירים את זירת האירוע, זה מקום העבודה שלהם.

רותם קמר: אלה לא סדרנים שנעים בין כוחות אבטחה ולא מכירים ולא יודעים.

רותם קמר: אלה סדרני הבית.

רותם קמר: כהתאחדות לכדורגל אנחנו צריכים לאמץ את אותו מודל.

רותם קמר: צריך לאפשר גם לקבוצות עצמן להכשיר את הסדרנים.

רותם קמר: אצטדיון רמת גן יוכל לקחת סדרנים ולהשכיר אותם כפי שהוא רוצה.

אופיר פינס-פז: אתה מדבר על דבר אחר.

אופיר פינס-פז: אתה אומר שני דברים.

אופיר פינס-פז: מצד אחד אתה אומר, קבוצות ומצד שני אתה מדבר על אצטדיונים.

אופיר פינס-פז: אצטדיון בלומפילד ואצטדיון רמת גן לא שייכים לקבוצה מסוימת.

אופיר פינס-פז: יש יותר מקבוצה אחת שמשחקת בהן.

אופיר פינס-פז: תחליט, או שאתה רוצה שיהיו סדרנים של האצטדיונים או סדרנים של האגודות?

אופיר פינס-פז: בי"ת, יש עוד בעיה.

אופיר פינס-פז: זה שיש חברות אבטחה זה לא אומר שלקבוצות אין את אותם סדרנים, הם רק עובדים בחברות האבטחה.

רותם קמר: היום הסדרנים נעים מאצטדיון לאצטדיון והם מתחלפים.

אופיר פינס-פז: אני מניח שזה בגלל שהשכר שלהם נמוך.

רותם קמר: נגיע גם לזה.

רותם קמר: היום, בפועל, הסדרנים שנמצאים במגרשי הכדורגל הם לא קבועים ולטעמנו הם גם לא מוכשרים.

רותם קמר: אני אסביר.

רותם קמר: כל התהליך הזה נבנה מעמדה של המשטרה שאמרה שאם אנחנו רוצים להפחית את העלויות לקבוצות בגין שכירת השוטרים, נכשיר סדרנים.

רותם קמר: הגישה אומרת שמשטרת ישראל יחד עם משרד הספורט יכשירו את הסדרנים, יתנו להם את הכלים ויבחנו את זה בהדרגתיות.

רותם קמר: אגב, בנוסף לזה, המשטרה התחייבה לעשות טלוויזיה עם מעגל סגור וזאת מאותה גישה ומדיניות שזה יעזור להוריד את כמות השוטרים.

רותם קמר: היום יש הכשרה של סדרנים.

רותם קמר: העלויות הכספיות עבור הסדרנים האלה גבוהות בהרבה מהעלויות שהיו בעבר.

רותם קמר: בפועל, כמות השוטרים לא פחתה אלא רק גדלה.

רותם קמר: אנחנו מוצאים את עצמנו עם יותר שוטרים.

אופיר פינס-פז: בקיצור, העלויות שלכם גדלו.

רותם קמר: בצורה משמעותית.

רותם קמר: יש לי פה נתונים.

אופיר פינס-פז: הסדר והביטחון השתפרו?

רותם קמר: בפירוש לא.

אופיר פינס-פז: אגב, היתה ועדה לבדיקת האלימות בכדורגל, שאני יזמתי אותה כשר ספורט יחד עם השר לביטחון פנים אבי דיכטר.

אופיר פינס-פז: מה קרה עם הוועדה הזאת?

אופיר פינס-פז: אני סיימתי את התפקיד שלי לפני שהיא סיימה את עבודתה.

אופיר פינס-פז: לא ראיתי את המסקנות שלה.

אופיר פינס-פז: זה היה ב-2006 ובראשה עמד מנכ"ל המשרד לביטחון פנים.

ששון קארול: חלק מהתוצרים של הוועדה זה שהחליטו לתמוך בהצעת החוק הזאת ולקדם את כל בעלי התפקידים בנושא הסדרנים שאנחנו הולכים לשדרג אותם גם בחוק החדש.

אופיר פינס-פז: יש מסקנות לוועדה הזאת?

אופיר פינס-פז: התפרסמו מסקנות?

אופיר פינס-פז: יש כל הזמן דיוני סטטוס כי היא עוד לא סיימה את עבודתה.

אופיר פינס-פז: לא סיימה את עבודתה?

אופיר פינס-פז: אנחנו ב-2008.

ששון קארול: יש כל הזמן דיונים וכל פעם מקדמים דברים.

אופיר פינס-פז: תסלח לי, זה לא סביר.

אופיר פינס-פז: הוועדה הזאת הוקמה במחצית הראשונה של 2006.

אופיר פינס-פז: אנחנו עכשיו שנתיים אחרי.

אופיר פינס-פז: מה הבעיה להגיע למסקנות?

שי שטרית: יש מגמה להקים מועצה ציבורית.

אופיר פינס-פז: בסדר, אבל למה אי אפשר להציג בפני הציבור ובפני מקבלי ההחלטות מסקנות של ועדה בין משרדית?

אופיר פינס-פז: שנתיים אין מסקנות לוועדה?

אופיר פינס-פז: נראה לי תמוהה ביותר.

שי שטרית: הנושא של סדרני ספורט לא מתייחס רק לאירועים של כדורגל.

שי שטרית: יש לנו גם ענפים אחרים.

שי שטרית: אי אפשר לעשות התמחות רק לכדורגל.

שי שטרית: יש כדורסל ויש אירועים אחרים.

אופיר פינס-פז: ראינו שיש הרבה אלימות גם בכדור יד.

עידו בן יצחק: התקנות מסדירות רק כדורגל וכדורסל.

ששון קארול: בחוק החדש אנחנו מרחיבים את זה לכל הענפים.

עידו בן יצחק: אי אפשר.

עידו בן יצחק: בחוק הבטיחות למקומות ציבוריים כתוב במפורש כדורגל וכדורסל.

ששון קארול: אני רוצה להתייחס לאמירה שנאמרה פה.

ששון קארול: להגיד שהסדרנים זה לא בדיוק מה שציפינו ורצינו אינה מדויקת.

ששון קארול: צריך לזכור שבעבר לא היו דרישות מיוחדות מסדרנים.

ששון קארול: היו תופעות שאנשים היו עומדים בתור לקופה והיו מוציאים אותם ומבקשים מהם להיות סדרנים.

ששון קארול: אנחנו רוצים לשים לזה סוף.

ששון קארול: זאת היתה המטרה העיקרית שלנו בהכשרת הסדרנים ולא בשל הרצון לצמצם את כמות השוטרים.

ששון קארול: קודם כל שיהיה משהו.

ששון קארול: אלה אנשים שאחראים על בטיחות הצופים אז רצינו לתת להם משהו בסיסי.

ששון קארול: תיקנו תקנות והתחלנו בהכשרות.

ששון קארול: היום האנשים הם ברמה קצת יותר גבוהה.

ששון קארול: גם יש תבחינים לגביהם, נבדק העבר שלהם.

ששון קארול: התקדמנו ועכשיו אנחנו הולכים לסיבוב נוסף.

ששון קארול: לכן אנחנו מבקשים להשאיר את מה שכבר התקדמנו בו.

אופיר פינס-פז: אני לא מצליח להבין.

אופיר פינס-פז: יש דברים שהם אלמנטאריים.

אופיר פינס-פז: באה מערכת ומחליטה שהיא עושה משהו בהוראת שעה ואחר כך היא בודקת את עצמה.

אופיר פינס-פז: אתם לא מראים לי שום בדיקה.

אופיר פינס-פז: כמה זה עולה?

אופיר פינס-פז: כמה זה אפקטיבי?

אופיר פינס-פז: מה זה נתן בהשוואה ללפני שנתיים?

אופיר פינס-פז: בהשוואה למצב הקודם?

אופיר פינס-פז: במצב החדש?

אופיר פינס-פז: תסלחו לי, הכל חובבני.

אופיר פינס-פז: תבואו אלינו ותגידו שזה ההסדר, אלה העלויות שלו, אלה התוצאות שלו ושאתם ממליצים להמשיך אותו.

אופיר פינס-פז: אבל אתם לא מראים לנו שום דבר.

אופיר פינס-פז: איך אתם קובעים?

אופיר פינס-פז: בדקתם מה המשמעות לקבוצות?

אופיר פינס-פז: מה אומרות הקבוצות?

אופיר פינס-פז: כמה אירועי אלימות היו במגרשים לפני ואחרי ההסדר הזה?

אופיר פינס-פז: האם במגרשים יש יותר או פחות שוטרים?

אופיר פינס-פז: טיפה רצינות.

אופיר פינס-פז: אנחנו מקבלים החלטות שיש להן משמעויות.

אופיר פינס-פז: יש להן משמעות לגבי רמת האלימות ויש החלטות שיש להן השפעה גדולה מאוד ברמת ההוצאות והעלויות של המערכת שצריכה לממן את זה.

אופיר פינס-פז: הרי לא המשטרה מממנת את ההסדר הזה.

אופיר פינס-פז: אתה יכול להראות לנו נתונים?

אופיר פינס-פז: קיבלתם דיון בהתאחדות לגבי הדבר הזה?

רותם קמר: אני מציע שלישיבה הבאה תזמינו לכאן את מנהלי האצטדיונים.

אופיר פינס-פז: מישהו הפריע לך להציע לוועדה להזמין את מנהלי האצטדיונים?

רותם קמר: בזמנו דיברו על העניין הזה.

רותם קמר: אפשר להזמין לפה בעלי חברות אבטחה שיספרו על הבעיות והקשיים שהם נתקלים.

רותם קמר: להזמין את ניר פרצלינה.

רותם קמר: אני לא יודע למה לא נותנים לאילן יבלוקובסקי להיכנס לכנסת.

אופיר פינס-פז: אני מבקש שיכניסו אותו.

אופיר פינס-פז: זה שהוא בא עם ג'ינס – עכשיו פגרה.

יפה שפירא: לא נותנים לו להיכנס.

אופיר פינס-פז: תנסי לטפל בזה כדי שהוא ייכנס.

רותם קמר: בנסיבות שציינתי קודם יהיה לנו מאוד קשה להמשיך בהסדר הקיים.

רותם קמר: לפי דעתנו התקנות עצמן לא נותנות את המענה הנדרש.

אופיר פינס-פז: מה אתה מציע באופן חלופי?

רותם קמר: אני מציע לקחת את אותם מנהלי אצטדיונים שמכירים את השטח - - -

אופיר פינס-פז: תנסה לייצג אותם.

רותם קמר: הם היו מעדיפים להקשיח את הדרישות לסדרנים.

רותם קמר: לעשות סדרנים הרבה יותר מוכשרים.

אופיר פינס-פז: מה הבעיה?

אופיר פינס-פז: אפשר לשנות את התקנון.

תומר קמר: לקבוע שכר הולם לסדרנים כדי להביא סדרנים יותר מוכשרים.

תומר קמר: אגב, המשטרה מעוניינת לקבוע מנהל אירוע, שהוא יהיה מנהל אצטדיון.

תומר קמר: מנהלי האצטדיון אומרים שלא יתכן שהמשטרה תקבע את הסדרנים והם יצטרכו לשאת באחריות.

קארול ששון: אתה כל הזמן סותר את עצמך.

תומר קמר: כמנהל אצטדיון וכמנהל האירוע אני רוצה לקבוע את הסדרנים.

תומר קמר: היום אני לא יכול לעשות את זה כי מי שמכשיר אותם זאת משטרת ישראל יחד עם חברות האבטחה.

תומר קמר: אתה לא יכול, מצד אחד, להשית עלי את האחריות כמנהל אצטדיון ומצד שני, אתה תקבע את הסדרנים יחד עם מנהל האבטחה.

תומר קמר: כלומר, יש פה בעיה הרבה יותר עמוקה.

אופיר פינס-פז: מנהלי האצטדיונים הם עובדים של הרשות המקומית.

רותם קמר: לא תמיד אבל יש מקרים.

אופיר פינס-פז: יש בעיה כי בדרך כלל האצטדיון הוא לא של הקבוצה.

תומר קמר: מצד שני, הקבוצה נושאת באחריות.

אופיר פינס-פז: מצד שלישי, מנהל האצטדיון עובד בכלל אצל מישהו אחר ולא אצל הקבוצה.

אופיר פינס-פז: יש פה הרבה מתחים.

אופיר פינס-פז: הפועל ירושלים באה למלחה אבל מלחמה שייכת לעירית ירושלים.

תומר קמר: אבל הפועל ירושלים מעסיקה את הסדרנים.

אופיר פינס-פז: אז למנהל האצטדיון אין מעמד.

תומר קמר: יש לו מעמד מכיוון שלפי כוונת המשטרה בסופו של דבר הוא יהיה מנהל האירוע.

תומר קמר: מי שיהיה מנהל האירוע הוא לא מנהל הקבוצה.

אופיר פינס-פז: זאת לא האגודה?

תומר קמר: לא.

תומר קמר: לפי שיטתם, זה לא הולך להיות כך.

אופיר פינס-פז: הולך להיות בלגן לא נורמאלי, זה כבר ברור.

אופיר פינס-פז: אז איך יעמידו לדין קבוצות?

אופיר פינס-פז: הם יגידו שיעמידו לדין את עירית ירושלים.

תומר קמר: כבר היום הם אומרים את זה.

אופיר פינס-פז: אז תשנו את התקנות שלכם.

אופיר פינס-פז: אין להם סמכות כי אתה אומר שאין להם סמכות ומי שקובע זה מנהל האצטדיון.

תומר קמר: כשאנחנו באים ומשיתים אחריות שילוחית לקבוצה ולאוהדיה, אחד הטיעונים המרכזיים של הקבוצות הוא שאין להן את הכלים להתמודד עם זה.

תומר קמר: הכלים נמצאים בידי המשטרה ובידי חברת האבטחה.

אופיר פינס-פז: קודם כל בידי העיריה.

תומר קמר: נכון מאוד.

תומר קמר: לנו אין את הכלים להתמודד וזה הקושי בדין המשמעתי אצלנו ועם זה אנחנו נאלצים להתמודד.

תומר קמר: לפחות בפרקטיקה אנחנו מצפים שהמשטרה וחברות האבטחה יתמודדו עם מה שצריך להתמודד.

תומר קמר: היום, עם הכלים שיש להם, הם לא מצליחים לעשות את זה.

תומר קמר: אנחנו רואים את זה במקרי האלימות שחווינו בעונה האחרונה.

אבי שושן: עד היום אף אחד לא מנע ממנהלי האצטדיונים וממנהלי הקבוצות, לשלוח סדרנים להכשרות.

אבי שושן: מה הבעיה להעסיק?

אבי שושן: למה הם לא יכולים להעסיק?

רותם קמר: אני יודע את זה מקבוצות בליגות נמוכות, ששם המעמסה הכספית שלהן הרבה יותר גדולה.

רותם קמר: הם צריכים 5-6 סדרנים.

רותם קמר: הם מבקשים לשלוח סדרנים מטעמם ולא מוכנים לתת להם.

אבי שושן: שיעמדו בתבחינים.

אופיר פינס-פז: אני רוצה להבין.

אופיר פינס-פז: לפי התקנות, מי האחראי באירוע הספורט?

אפרת בורגנסקי: זה אחראי בטיחות לפי חוק הבטיחות במקומות ציבוריים.

אבי שושן: היום זה בעל רישיון העסק.

אופיר פינס-פז: רישיון העסק על המגרש?

ששון קארול: כן.

אופיר פינס-פז: אז זאת לא הקבוצה בכלל.

ששון קארול: פנינו לקבוצות גדולות וקטנות.

ששון קארול: יש לנו קבוצות קטנות שמכשירות בעצמן והן שולחות סדרנים להכשרות.

ששון קארול: ההכשרות לא יכולות להיות בגוף פרטי.

ששון קארול: נותנים כאן סמכויות שלטוניות.

ששון קארול: המדינה עושה מכרז ומפקחת.

אופיר פינס-פז: הסמכות המקצועית חייבת להיות של המשרד.

ששון קארול: חייבת להיות הכשרה מאושרת ומסודרת על ידנו.

ששון קארול: אין לנו בעיה או מניעה שכל גוף כזה, קבוצה, אגודה, אצטדיון – פנינו, למשל, לבית"ר ירושלים, שיביאו סדרנים שלהם.

ששון קארול: אמרנו שאנחנו מוכנים להביא את ההכשרה שלנו לתוך האצטדיון.

ששון קארול: פנינו גם לפרצלינה.

תומר קמר: אלה שני האנשים היחידים אליהם פניתם.

אופיר פינס-פז: לא מזמן היה אירוע מאוד קשה במשחק נוער בנתניה.

אופיר פינס-פז: מי קובע כמה סדרנים צריך שם?

אופיר פינס-פז: מישהו חשב בכלל להביא שוטרים וסדרנים?

ששון קארול: כשאנחנו יודעים שהולך להיות בלגן, אנחנו גם שולחים שוטרים וגם מזמינים סדרנים.

אופיר פינס-פז: ואם אתם לא יודעים על האירוע?

ששון קארול: יש עשרות אירועים אחרים כמו כדור יד.

ששון קארול: אגב, בהצעת החוק החדשה, יחויבו לדווח לנו על כל אירוע ואירוע כולל ענפי ספורט אחרים.

אופיר פינס-פז: בקיצור, תגיד לי מה ההסתייגויות שלך להסדר.

רותם קמר: אני חושב שהארכה לשני וחצי היא מאוד ארוכה.

אופיר פינס-פז: אם אנחנו לא מאשרים אנחנו בעצם חוזרים למצב הקודם שבו כל אוהד יהיה סדרן.

אופיר פינס-פז: אתה מסכים שאני לא יכול לקבל מצב כזה.

רותם קמר: אני מסכים עם אדוני.

רותם קמר: ההארכה שמוצעת כאן היא לשנה וחצי ומדובר על שתי עונות משחקים, שזה הרבה מאוד זמן.

רותם קמר: כמו שציינו כאן, אנחנו נמצאים בהליך חקיקתי ודיונים פנימיים יחד עם משטרת ישראל ועם המשרד לביטחון פנים בשאלה איך אנחנו הופכים את הסדרנים ליעילים ומוכשרים יותר.

רותם קמר: אני חושב שיהיה נכון להאריך את זה עד לתחילת עונת המשחקים הקרובה.

רותם קמר: אני מציע לקצר את זה עד ספטמבר.

אפרת בורגנסקי: אז נצטרך להטריד שוב את הוועדה.

אופיר פינס-פז: מה אתה רוצה בתוכן?

אופיר פינס-פז: אתה אומר שזה לא מספיק רציני.

אופיר פינס-פז: אדרבא, בוא תראה לי איך נעשה את זה יותר רצינית.

רותם קמר: אם אילן יבלוקובסקי היה כאן היה לי קצת יותר קל.

רותם קמר: חלק מהדברים העליתי כאן בחצי שעה האחרונה.

אופיר פינס-פז: תן לי דוגמה של משהו שחסר לך.

רותם קמר: למשל, הגבלת הגיל של סדרן, שסדרן יהיה דובר שפות מסוימות.

רותם קמר: אני יודע שיש את זה כיום.

רותם קמר: שההכשרה תוכל להיעשות על ידי הקבוצה.

אבי ששון: ההכשרה לא תוכל להיעשות על ידי הקבוצה.

רותם קמר: זה משהו שאני חושב שכן צריך להיות.

אבי ששון: אתה מקנה סמכויות שלטוניות, איך היא תיעשה על ידי הקבוצה.

רותם קמר: כמו שאני נותן את זה לחברת אבטחה.

רותם קמר: הקבוצה היא תאגיד משפטי.

רותם קמר: חברת האבטחה מעסיקה את הסדרנים.

שי שטרית: אבל היא לא מכשירה אותם.

שי שטרית: וינגייט מכשיר אותם בקורס מסודר.

קארול ששון: גם המאבטחים וחברות האבטחה עוברים הכשרות שהמשטרה מפקחת עליהן.

רותם קמר: אני חושב שהקורסים האלה לא מספיק יעילים כדי לתת להם את הכלים במגרש.

ששון קארול: מצד שני אתה אומר שחברות האבטחה לא עומדות בנטל שהעמסנו עליהן.

אופיר פינס-פז: אני רוצה לשנות משהו.

אופיר פינס-פז: כתוב שקצין המשטרה רשאי להוסיף סדרנים.

אופיר פינס-פז: אני רוצה שקצין משטרה גם יהיה מוסמך להוריד סדרנים.

אופיר פינס-פז: מי אמר שצריך סדרן לכל 200?

אופיר פינס-פז: יכול להיות שבמקומות מסוימים קצין המשטרה יגיע למסקנה שמספיק אחד ל-100, תלוי בסוג האירוע.

רותם קמר: אדוני, אם הוא מוסיף סדרנים אז הוא צריך להפחית שוטרים.

רותם קמר: זה חלק מההיגיון שצריך להיות פה.

אופיר פינס-פז: זה לא חייב להיות.

רותם קמר: בסופו של דבר ההכשרה של הסדרנים - - -

אופיר פינס-פז: ברור שבסוף זה צריך לתת תוצאה.

רותם קמר: אבל זה לא קורה בפועל.

אופיר פינס-פז: מה איפה אתה יודע שזה לא קורה?

רותם קמר: אני יכול לתת לך מספרים.

אופיר פינס-פז: אתה לא מביא לי מספר, אתה לא מביא לי את האגודות ואת בעלי האצטדיונים.

אופיר פינס-פז: אתה רוצה שאני אשתכנע ממה שאתה אומר.

רותם קמר: אני אתן לך דוגמה מהמשחק מול נבחרת רוסיה ומהמשחק מול נבחרת אנגליה שבהם שילמנו יותר מחצי מיליון שקל עבור סדרנים.

רותם קמר: זה חסר תקדים.

רותם קמר: במשחק נגד רוסיה היו 537 סדרנים ובמשחק מול אנגליה היו 544 סדרנים וזה אחרי שנתיים שהתקנות רצות.

אופיר פינס-פז: זאת באמת דוגמה מצוינת.

אופיר פינס-פז: איזו מהומה יכולה להיות במשחק נגד רוסיה?

רותם קמר: אחרי שנתיים שהתקנות רצות אני הכפלתי כמעט את כמות הסדרנים.

רותם קמר: גם כמות השוטרים גדלה.

אופיר פינס-פז: כמה שוטרים וכמה סדרנים היו שם?

רותם קמר: במשחק נגד אנגליה היו 544 סדרנים.

אופיר פינס-פז: זה מטורף.

רותם קמר: אלה מספרים מטורפים.

אופיר פינס-פז: כמה שילמתם להם לערב כזה?

רותם קמר: אין לי כאן את הנתון הזה.

רותם קמר: לפי מה שהבנתי זה היה מעל לחצי מיליון שקל עבור הסדרנות.

אופיר פינס-פז: כמה שוטרים היו?

רותם קמר: אין לי את הנתון הזה.

רותם קמר: הבאתי רק את הנתון של הסדרנים.

אופיר פינס-פז: אולי היו פחות שוטרים?

רותם קמר: לא.

רותם קמר: אם היה פה יבלוקובסקי, הוא יכול היה להסביר.

אופיר פינס-פז: עכשיו אני רוצה לשאול אתכם ברצינות.

אופיר פינס-פז: מה הקטע הזה?

אופיר פינס-פז: אה, זה בגלל החוק.

אופיר פינס-פז: כתוב שלכל 200 צריך סדרן.

ששון קארול: אם הייתי הולך איתם כמו שצריך, היו צריכים להיות שם יותר מ-500.

אופיר פינס-פז: אז קודם כל אנחנו משנים את החוק ולהשאיר שיקול דעת גם להוריד סדרנים.

אופיר פינס-פז: אם אתה אומר לי את התשובה הזאת, זאת אומרת שלפעמים אתה נאלץ לעצום את העיניים כי החוק לא מאפשר לך.

ששון קארול: לא לעצום עיניים.

אופיר פינס-פז: אז אני אאפשר לך בחוק לא רק להוסיף אלא גם להוריד.

אפרת בורגנסקי: אין התנגדות.

אופיר פינס-פז: צריך להפעיל שיקול דעת.

אופיר פינס-פז: אם אתה רואה שעומד להיות משחק ואפילו יהיו בו 50,000 איש אבל אתה מעריך שלא יקרה בו כלום, אתה אומר שיהיו רק 200 סדרנים ולא 500.

אופיר פינס-פז: אבל, אם החוק לא מאפשר לך, אז אתה לא יכול.

אופיר פינס-פז: אז אנחנו כבר נעשה הקלה שהמשטרה תוכל לא רק להוסיף סדרנים אלא גם להוריד סדרנים באירועים שברור לגמרי שלא צפוי שום אירוע משום סוג, אבל צפוי הרבה קהל.

אופיר פינס-פז: מה עוד אתם רוצים להציע?

רותם קמר: אני חושב שגם הקורסים שהם עוברים במשטרת ישראל - - -

אופיר פינס-פז: נגיד שאני רוצה להיות סדרן.

אופיר פינס-פז: מי משלם עבור הקורס?

רותם קמר: חברת האחזקה משלמת והנטל נופל על הקבוצות.

שי שטרית: קורס עולה כ-1,000 שקל.

שי שטרית: המועמד משלם 100 שקל.

שי שטרית: המדינה, עד סוף 2008, משלמת 900 שקל עבור אותו אדם.

שי שטרית: אנחנו משלמים בשיתוף פעולה עם הטוטו.

אופיר פינס-פז: איך משלמים?

שי שטרית: יש מכרז ואנחנו מעבירים.

שי שטרית: הפרויקט התחיל לפני 3 שנים וכל משרד התחייב על מיליון שקל.

שי שטרית: משרד הספורט מיליון, המשרד לביטחון פנים מיליון והטוטו מיליון.

שי שטרית: בסוף 2008 נסיים את התקציב הזה.

אופיר פינס-פז: אז למה הם כל הזמן מתחלפים?

שי שטרית: אלה סטודנטים.

רותם קמר: זאת בדיוק הבעיה.

אופיר פינס-פז: אני אתן לך דוגמה.

אופיר פינס-פז: אני מכיר אנשים שעובדים בביטחון עד גיל 40 לא כי זה מעניין אלא בגלל שהמשכורות גבוהות.

אופיר פינס-פז: תאמין לי שאם היו משלמים לסדרנים משכורות נורמאליות אז גם סטודנטים היו נשארים 3 שנים ולא 3 חודשים.

תומר קמר: אני מצטרף לדעתו של אדוני וזה בדיוק הכיוון.

תומר קמר: אם המשטרה היתה מפחיתה את כמות השוטרים, העלויות של הקבוצות היו יורדות ואז הם היו מוכנים להשקיע את הכסף הזה עבור תשלום לסדרנים.

ששון קארול: זה רק מרכיב אחד.

ששון קארול: זאת עבודה לסופי שבוע ולא עבודה קבועה שאדם חי רק מזה.

ששון קארול: לכן היא נוחה לקבוצות אוכלוסיה מסוימות כמו סטודנטים.

ששון קארול: יש רק מעט אנשים שזאת העבודה היחידה שלהם ואז מדובר בראשי צוותים שעובדים במגרשים לאורך שנים.

אפרת בורגנסקי: אני מניחה שאדוני ראה את ההסדר המוצע בהצעת החוק שעומדת על שולחן ועדת החינוך.

אפרת בורגנסקי: אם היו שואלים את המשטרה איך לפי דעתנו צריך להיראות מוסד הסדרנות, הרי שהיו דיונים בעניין הזה, כולל בהשתתפות התאחדות הכדורגל.

אפרת בורגנסקי: היום יש נוסח, שנדמה לי עבר בקריאה ראשונה.

אפרת בורגנסקי: בגדול, ההסדר מבקש לשדרג את הסדרנים ולהסמיך אותם גם כמאבטחים ולתת להם סמכויות.

אפרת בורגנסקי: אם אדוני יבקש, אני יכולה להציג או להקריא.

אפרת בורגנסקי: המגמה היא להמשיך את מה שהתחילו לעשות כאן.

אופיר פינס-פז: גם הם לא אומרים שלא.

אופיר פינס-פז: הם טוענים שהם לא מרוויחים מזה מספיק וזה עולה להם יותר מידי מול התוצאה.

אפרת בורגנסקי: ממה שאני שומעת, גם האדון הנכבד לא מבקש היום לחזור למצב שהתחלנו ממנו שכל אדם בן 18 - - -

אופיר פינס-פז: האמת שהוא היה מבקש, אבל הוא לא מעז לבקש.

אפרת בורגנסקי: כי מצד שני הוא אומר שהוא חושב שהסדרנים צריכים להיות יותר איכותיים.

אפרת בורגנסקי: אז מה האפשרויות?

אופיר פינס-פז: כמי שאחראי על התחום, האם אתה יכול לומר לוועדה שכתוצאה מההסדר הזה יש פחות אלימות בכדורגל ובכדורסל?

ששון קארול: אני אומר לך חד משמעית שהעונה יש פחות אלימות, שליש ממה שהיה שנה שעברה.

ששון קארול: זה ירד בשני שליש.

ששון קארול: היו אירועים שתפסו יותר כותרות וההרגשה בציבור היתה של סוף העולם.

ששון קארול: אם את העונה הקודמת סיימנו עם 426 אוהדים מורחקים ממגרשי הכדורגל, אנחנו לקראת סוף העונה עם כמות של 140 מורחקים.

רותם קמר: זה לא אומר שהקהל מתנהג יותר יפה.

רותם קמר: זה אומר שאתה לא אוכף את הסמכות שלך.

רותם קמר: זה ממש לא אומר כלום.

ששון קארול: אני גם לא מקשר את זה ישירות לסדרנים.

אופיר פינס-פז: מה זאת אומרת מורחקים?

ששון קארול: מורחק ממגרש כדורגל זה מפר סדר שעשה את אחת העבירות בחוק, התפרע, קילל, קרא קריאות גזעניות, הכניס חזיזים, אלימות סביב המגרש וכדומה.

ששון קארול: הוא יכול להיות מורחק על ידי קצין משטרה.

אופיר פינס-פז: מורחק לכמה זמן?

ששון קארול: יש כמה רמות.

ששון קארול: הוא יכול להיות מורחק על ידי קצין משטרה מאותו משחק ובזה זה נגמר.

ששון קארול: הוא נחקר ובודקים אפשרות להגשת כתב אישום.

ששון קארול: יש מורחקים שמגיעים למחרת לבית משפט על מנת לקבל תנאים נוספים בהרחקה ואז בית המשפט, נכון להיום, יכול לתת לו עד 3 עונות הרחקה ותנאים נלווים.

אופיר פינס-פז: מה הסטטיסטיקה היום?

ששון קארול: מקבלים הרחקות, חלק לתקופות יותר קצרות, חלק ליותר ארוכות.

אופיר פינס-פז: אתה מצליח לעקוב אחרי זה ולוודא שאכן המורחקים לא מגיעים?

אופיר פינס-פז: הם צריכים להתייצב בתחנת המשטרה?

אפרת בורגנסקי: זה חלק מהתיקון החדש.

ששון קארול: אנחנו יודעים על כל המורחקים.

ששון קארול: יש לנו מערכת ממוחשבת שכל המורחקים מוזנים בתוכה אונליין ויכולים לראות אותה בכל הארץ.

ששון קארול: אם הקבוצה משחקת בצפון, אז בצפון יכולים לדעת מי המורחקים של אותה קבוצה שמגיעה אליהם.

ששון קארול: יש מערכת שיכולה לעקוב אחרי האנשים האלה ויש תמונות וכדומה.

ששון קארול: בכל הדיונים בבתי המשפט אנחנו מבקשים שההרחקה תהיה כפופה להתייצבות.

ששון קארול: אם אנחנו מקבלים התייצבות בזמן המשחק אז קל לנו כי אנחנו יודעים שהוא מגיע ונשאר פה.

ששון קארול: התחלנו לקבל כאלה וזה עובד יפה.

ששון קארול: בחוק החדש זה יהיה מובנה בבתי המשפט.

ששון קארול: אם שופט ייתן הרחקה תהיה התייצבות.

ששון קארול: עם אלה שלא קיבלנו לגביהם התייצבות, וזה בעייתי מאוד, אנחנו נאלצים להוציא פלטים עם התמונות של אנשים ויש היום שוטרים שהמשימה שלהם היא לעמוד עם התצלומים ולאתר את האנשים.

ששון קארול: אנחנו מאתרים אותם ומביאים אותם שוב לבית משפט ואומרים שהוא הפר צו הרחקה של בית משפט.

ששון קארול: לפעמים השופטים מגדילים את ההרחקה ונותנים עונשים.

ששון קארול: אני לא מבקר את בית המשפט וכל אחד עושה את תפקידו, אבל אני אומר מה אנחנו עושים.

ששון קארול: יש לנו הרבה עשייה סביב המורחקים האלה.

אופיר פינס-פז: מה זאת אומרת שכתוב ש"הוא בגיר"?

אופיר פינס-פז: בגיר זה מעל גיל 18?

אופיר פינס-פז: זה לא צעיר מידי.

אפרת בורגנסקי: בהסדר החדש אנחנו מבקשים 21.

אפרת בורגנסקי: אנחנו חושבים שצריך לתקן.

אופיר פינס-פז: אז למה את לא מתקנת?

אופיר פינס-פז: זה לא עובד כך.

אופיר פינס-פז: החוק לא יהיה גם בקדנציה הזאת.

אופיר פינס-פז: אני לא יודע אם יהיה חוק.

אופיר פינס-פז: עכשיו יש תקנות?

אופיר פינס-פז: עכשיו אני יכול להחליט?

אופיר פינס-פז: אז מחליטים.

אפרת בורגנסקי: אפשר להראות לאדוני את הסעיף עליו מדובר אז אדוני יראה בדיוק מה המשטרה סבורה ולאיזה הסכמות הגענו.

אופיר פינס-פז: אני אבקש שתכניסו לתקנות את כל ההסכמות אליהן הגעתם ושהן רלוונטיות לתקנות.

אפרת בורגנסקי: משרד המשפטים לא כאן.

אפרת בורגנסקי: שמעתי יותר מפעם אחת שתנאי כשירות נעשים היום בחקיקה ראשית.

אפרת בורגנסקי: זה אחד הדברים שמשרד המשפטים חוזר ואומר.

אופיר פינס-פז: אני בעד שתהיה חקיקה ראשית, אבל בינתיים בואו נעשה את מה שאנחנו יכולים לעשות עד שתהיה חקיקה ראשית.

אפרת בורגנסקי: נציג את הסעיף, הסעיף מוכן.

אופיר פינס-פז: מה הסעיף?

ששון קארול: אין לנו בעיה ואנחנו תומכים בזה שהגיל יעלה ל- 21.

ששון קארול: אני רק אומר שאם נכניס את זה לתקנות עכשיו מבלי לעשות הכנה מוקדמת – יש סדרנים שהיום הם בני 18 ו-19 ויכול להיות שנפגע במאגר ונפגע במשחקים.

אופיר פינס-פז: גיל 21 זה מעתה ואילך בהכשרות.

אופיר פינס-פז: מי שהוכשר והוא מתחת לגיל, יוכל להישאר.

אופיר פינס-פז: פתרתי לך את הבעיה?

אפרת בורגנסקי: אני מציעה להקריא את הסעיף.

אופיר פינס-פז: רק הדברים המוסכמים שאנחנו יכולים להתקדם איתם.

אפרת בורגנסקי: חברי אומר שאולי יש להם הערות.

אפרת בורגנסקי: אני אקריא את הנוסח שעבר בקריאה ראשונה בוועדת החינוך: "השר לביטחון הפנים או מי שהסמיך לעניין זה, רשאי להסמיך אדם כסדרן לעניין חוק זה".

אפרת בורגנסקי: זה כבר שונה כי היום אין ממש בחוק נושא של הסמכה על ידי השר.

אפרת בורגנסקי: "רשאי להסמיך אדם כסדרן לעניין חוק זה ובלבד שהתקיימו בו כל אלה: 1.

אפרת בורגנסקי: מלאו לו 21 שנה.

אפרת בורגנסקי: 2.

אפרת בורגנסקי: שולט בשפה העברית.

אפרת בורגנסקי: 3.

אפרת בורגנסקי: עומד בתנאי הכשרות הקבועים בסעיף 8 לחוק סמכויות לשם שמירה על ביטחון הציבור.

אפרת בורגנסקי: 4.

אפרת בורגנסקי: הוסמך כמאבטח, לפי סעיף 7 לחוק האמור וקיבל הכשרה מתאימה בתחום הסמכויות המסורות לו לפי חוק זה.

אפרת בורגנסקי: ..".

אפרת בורגנסקי: הכוונה היא לחוק החדש ולא חוק הסמכויות.

אפרת בורגנסקי: "...

אפרת בורגנסקי: שאישר המפקח הכללי של המשטרה או מי שהוא הסמיך לעניין זה".

אפרת בורגנסקי: יש מחשבה שצריך להמשיך הלאה את התהליך והמחשבה היתה שנכון שסדרנים באירועי ספורט יוסמכו כמאבטחים.

אפרת בורגנסקי: יהיו להם את הסמכויות - - -

אופיר פינס-פז: זאת הכשרה אחרת לגמרי.

אופיר פינס-פז: צריך גם לתאם אם ההכשרה של המאבטחים נושאי נשק שעושה המשרד לביטחון פנים.

אופיר פינס-פז: אי אפשר להעביר אדם 4 הכשרות רק כדי להיות סדרן.

אפרת בורגנסקי: בפועל יאחדו - - -

אופיר פינס-פז: בואי לא ניכנס לזה.

אפרת בורגנסקי: אני רוצה לומר שהדבר הזה כתפיסה, והוא התקבל בוועדת החינוך - - -

אופיר פינס-פז: זה יהיה סדרן משודרג.

אפרת בורגנסקי: "5.

אפרת בורגנסקי: משטרת ישראל אישרה כי אין מניעה להסמיכו מטעמים של שמירה על שלום הציבור וביטחונו לרבות מפאת עברו הפלילי.

אפרת בורגנסקי: 6.

אפרת בורגנסקי: סיים לימוד חובה בישראל במוסד חינוך מוכר או המציא אישור ממשרד החינוך על השכלה כללית שוות ערך לכך".

אופיר פינס-פז: איפה זה כתוב פה?

אפרת בורגנסקי: זה לא כתוב כאן.

אפרת בורגנסקי: זאת הצעת החוק החדשה.

אפרת בורגנסקי: רק על הסעיף הזה היה דיון לא קצר בוועדת החינוך.

אופיר פינס-פז: בקיצור, אתם עומדים על זה שזה יהיה 12 שנות לימוד.

אפרת בורגנסקי: אני חושבת שעומדים להוריד את זה ל-10.

אפרת בורגנסקי: דווקא על הסעיף הזה היה דיון בוועדת החינוך מכיוון שנשמעו טענות שזאת אולי דרישה מוגזמת.

אפרת בורגנסקי: משרד המשפטים עמד על כך שהסעיף יישאר.

אפרת בורגנסקי: הסדרן המשודרג יקבל סמכויות שכבר ישנן היום ובנוסף יקבל את הסמכויות הנוספות מכוח היותו מובטח כמאבטח.

אפרת בורגנסקי: הדבר הזה מצריך רף ויבטיח את האפשרות להתמודד עם הדבר הזה.

אופיר פינס-פז: אין ספק, אבל כרגע אנחנו לא ברמה של סדרנים משודרגים.

אופיר פינס-פז: אני מסכים איתך שאם העניין של סדרנים מאבטחים יעבור, אני אתמוך בכך שזה יהיה 12 שנות לימוד.

אופיר פינס-פז: זה נראה לי נכון אבל כרגע אנחנו לא שם.

אפרת בורגנסקי: אני רוצה להזכיר שבמסגרת אותו סעיף שהקראתי, נכנסים עוד כמה תנאי כשירות כמו למשל הנושא של אישור רפואי.

אפרת בורגנסקי: דיברו איתנו מהייעוץ המשפטי של הוועדה.

אפרת בורגנסקי: התחושה שלנו היתה שללכת חצי דרך עלולה לא להועיל ואפילו לסבך.

אופיר פינס-פז: מה עם כל הנושא של כשירות פיזית?

אפרת בורגנסקי: היום אין דרישה כזאת בתקנות.

אפרת בורגנסקי: במסגרת התיקון המוצע, שאנחנו היום שותפים לו, זה בהחלט יכנס.

אפרת בורגנסקי: כי התנאי של כשירות זה אחד התנאים שבסעיף 8 לחוק הסמכויות.

אופיר פינס-פז: אני מצטער, אנחנו נצטרך להכניס את זה.

אופיר פינס-פז: לא נראה לי סביר שיהיה מצב שאני יכול לאשר תקנות שבהן סדרן לא יצטרך לעמוד בכשירות פיזית.

אופיר פינס-פז: זה פשוט לא סביר.

אפרת בורגנסקי: משרד המשפטים גם התייחס לזה.

דרורי לסקר: אני חושבת שהנושא היום אמור להיות בהוראת השעה ואי אפשר לשנות עכשיו את כל התקנות, מה עוד שמתבצע היום הליך חקיקה שהוא בפועל ועבדו עליו כל משרדי - - -

אופיר פינס-פז: אז למה אתם מביאים לי את זה?

אופיר פינס-פז: אתם רוצים למשוך את התקנות?

דרורי לסקר: להפך.

דרורי לסקר: יש ממש התקדמות.

אופיר פינס-פז: הבנתי שיש הליך חקיקה ורשמתי את זה לפני.

אופיר פינס-פז: או שלא נביא את התקנות – מתי הן מסתיימות?

אפרת בורגנסקי: ב-4 למאי.

אופיר פינס-פז: אז מה אתם רוצים?

אופיר פינס-פז: אם אתם מביאים לאישורי תקנות אני חייב שהן תהיינה כמה שיותר טובות.

אופיר פינס-פז: זה תפקידי על פי חוק.

אופיר פינס-פז: אני לא יכול לאשר תקנות כשאני רואה שאין פה בכלל התייחסות למצב הפיזי של הסדרן, כאילו שזה בכלל לא פרמטר.

אופיר פינס-פז: זה לא הגיוני.

אופיר פינס-פז: מילא, אמרתי שכרגע אני מוכן שלא להתייחס לשנות לימוד אבל בסופו של דבר סדרן זה גם עניין פיזי.

אופיר פינס-פז: אי אפשר להתעלם מהסוגיה הזאת.

דרורי לסקר: זה לא משהו שרלוונטי אלי אבל אני חושבת שהמשטרה ומשרד הספורט וכל המשרדים הרלוונטיים מסכימים עם אדוני שיש לעשות את התיקונים האלה, אבל זה נעשה בתהליכים.

דרורי לסקר: השאלה היא, איך אפשר לשנות?

דרורי לסקר: הדיון הוא על הוראת השעה.

דרורי לסקר: אני חייבת להוסיף שמשרד המשפטים חשב שהדיון הוא על הוראת השעה והוא לא ידעו שהולכים לעשות תיקון של כל התקנות.

אופיר פינס-פז: את לא מעלה על דעתך שאני מעלה על דעתי שמשרד המשפטים חשב שאנחנו לא ניכנס לגופו של עניין.

אופיר פינס-פז: זאת פגיעה באינטליגנציה של כולנו.

אופיר פינס-פז: מה משרד המשפטים חשב?

אופיר פינס-פז: שלא נדון בעניין עצמו אלא רק נאריך בשנה וחצי בלי לדון במה אנחנו מאריכים?

דרורי לסקר: אני מניחה שמכיוון שוועדת החינוך דנה בדברים האלה ומתקנת אותם, אז תהיה הארכה כדי שנוכל לסיים את ההליך כמה שיותר מהר.

אפרת בורגנסקי: אני רוצה לומר ממה החשש.

אפרת בורגנסקי: לכאורה מה שאדוני מציע תואם את המגמה לשדרג ולהפוך את זה ליותר ממה שעכשיו.

אפרת בורגנסקי: מה החשש?

אפרת בורגנסקי: צריך לקבוע הוראת מעבר לגבי סדרנים שכבר עובדים כי אחרת זה יחול גם עליהם וחלקם, אולי, לא עומדים בדבר הזה.

אפרת בורגנסקי: הוראת מעבר, כפי שראינו אותה בחוק החדש, תהיה כנראה משהו יחסית מורכב.

אפרת בורגנסקי: יכול להיות שזה יהיה לפי ענפים.

אופיר פינס-פז: אצלנו זאת תהיה הוראת מעבר מאוד פשוטה.

אפרת בורגנסקי: אבל אז עלולה להיות התנגשות וזה יצור עוד סוג של סדרן.

אופיר פינס-פז: זה עלול ליצור בעיה אם לא תהיה הלימה.

אופיר פינס-פז: אם תהיה הלימה זה לא יצור שום בעיה.

אופיר פינס-פז: הליגות מסתיימות בעוד כשבועיים.

אופיר פינס-פז: לכן הוראת המעבר לא תימשך מעבר לתחילת הליגות של סוף השנה.

אפרת בורגנסקי: מה אדוני אומר?

אפרת בורגנסקי: ישנם היום כ-3,000 איש שעברו הכשרות ומשמשים כסדרנים.

אופיר פינס-פז: בכל מקרה הם מסיימים את עבודתם המעשית בעוד שבועיים.

ששון קארול: הם יתחילו אותה באוגוסט.

אפרת בורגנסקי: למי שלא יהיה את האישור לא יוכל לעבוד כסדרן.

אפרת בורגנסקי: אם יגיע אדם חדש זה פשוט כי הוא יצטרך לעמוד בדרישה החדשה.

אפרת בורגנסקי: אבל ישנם 3,300 אנשים שקיימים כבר היום - - -

אופיר פינס-פז: הם לא יצטרכו.

אפרת בורגנסקי: לעד?

אופיר פינס-פז: לא, בהוראת השעה.

אפרת בורגנסקי: לאורך שנה וחצי הם לא יצטרכו?

אופיר פינס-פז: אני לא בטוח, צריך לחשוב על זה.

אפרת בורגנסקי: אני מודה שאנחנו אמורים לחשוב על זה.

אופיר פינס-פז: אני אגרום לכם לחשוב יותר מהר.

אפרת בורגנסקי: אחד הנושאים שעומד על הפרק לקראת קריאה שניה ושלישית הוא להכין הוראת מעבר מורכבת.

אפרת בורגנסקי: אם לא תהיה הלימה, זה עלול להיות בעייתי.

אופיר פינס-פז: נכון.

אופיר פינס-פז: ננסה לייצר הלימה.

אופיר פינס-פז: יש עוד משהו?

דרורי לסקר: האם אפשר לקבל את התייחסותו של היועץ המשפטי לשאלה שלי?

עידו בן יצחק: לוועדה מגיעות תקנות להתייעצות.

עידו בן יצחק: הוועדה יכולה להציע לשר מתקין התקנות לערוך בהן שינויים.

עידו בן יצחק: זה נושא שגרתי.

עידו בן יצחק: השר יכול שלא לקבל את השינויים ולא להתקין את התקנות ויכול כן לקבל את השינויים.

עידו בן יצחק: אם הנציגים של המשרדים מביעים הסכמתם לתיקונים האלה, אז אין בעיה.

עידו בן יצחק: אגב, לגבי הגיל דיברתי אתמול עם נציגת משרד המשפטים ואני יודע שגם להם אין בעיה.

דרורי לסקר: אני יודעת שהדברים מוסכמים.

דרורי לסקר: השאלה היא - - -

אופיר פינס-פז: הדברים מוסכמים.

אופיר פינס-פז: אם השר ירצה לא לאמץ אז נחזור לבחור מהקופה.

אופיר פינס-פז: נשים עליו סרט על היד.

אופיר פינס-פז: אם השר ייקח על זה את האחריות, זאת זכותו.

אופיר פינס-פז: אני מציע 4 תיקונים: 1.

אופיר פינס-פז: שלשוטר יהיה מותר גם להפחית ולא רק להוסיף.

אופיר פינס-פז: אני חושב שהסמכות הזאת צודקת, היא יכולה להקל על הקבוצות ולחסוך להן הוצאות מיותרות.

אופיר פינס-פז: המשטרה יכולה לקבוע שהצורך לא קיים או מופחת ואני חושב שזה נכון.

אופיר פינס-פז: 2.

אופיר פינס-פז: נקבע שהסדרנים, מעתה ואילך, יכנסו לקורסים ויועסקו מעבר לגיל 21.

אופיר פינס-פז: 3.

אופיר פינס-פז: אנחנו נקבע שהוא יצטרך להביא אישור רפואי.

אופיר פינס-פז: איזה אישור רפואי?

אפרת בורגנסקי: אני אקריא את הסעיף בחוק הסמכויות:

אופיר פינס-פז: בואו נעשה את זה לפי הנוסח שאתם מבקשים.

אפרת ברגנסקי: "הוא המציא אישור מאת רופא מורשה בדבר כשירותו הרפואית כפי שיקבע השר בתקנות בהתייעצות עם שר הבריאות".

אפרת ברגנסקי: זה לא מתאים פה.

אופיר פינס-פז: את מתייחסת לסעיף בחוק.

עידו בן יצחק: "יביא אישור רפואי מאת רופא מורשה בדבר כשירותו הרפואית לעסוק" - - - .

אופיר פינס-פז: תודה רבה.

אופיר פינס-פז: זה כרגע יהיה בתקנות.

אופיר פינס-פז: השר ירצה, יפרט בתקנות, מתוקף החוק הראשי, מעבר למה שאנחנו נכתוב פה.

אופיר פינס-פז: כרגע הוא צריך להביא אישור מרופא שהוא כשיר.

אופיר פינס-פז: זה אישור אלמנטארי, זה לא יותר מידי.

אופיר פינס-פז: אני מניח שהשרים ירצו להרחיב את זה כשיהיה חוק ראשי.

אופיר פינס-פז: הדבר האחרון זה לגבי הוראת השעה.

אופיר פינס-פז: אני לא רואה צורך בשנה וחצי.

אופיר פינס-פז: אני גם לא יכול, לצערי, לקבוע את שזה כהוראה קבועה, לנוכח הנסיבות.

אופיר פינס-פז: שנה זה בסדר?

אפרת בורגנסקי: אתם אומרים שזה ייקח יותר בכנסת.

ששון קארול: אם עושים שנה וחודש אנחנו סוגרים עונה ואז נכנסים לפגרה.

ששון קארול: אפשר לכתוב תאריך 31.5.2009.

אופיר פינס-פז: בסדר.

אופיר פינס-פז: לגבי הוראת המעבר לגבי התקנות.

אופיר פינס-פז: צריך להיות ברור שכל הכללים החדשים חלים רק על מי שיהיה מועמד - - -

עידו בן יצחק: מי שטרם מונה כסדרן.

אופיר פינס-פז: שזה יהיה ברור שזה לא חל על סדרנים שכבר הוכשרו והוסמכו.

אופיר פינס-פז: אבל גם זה רק בהוראת מעבר ולא לעולם ועד.

אפרת בורגנסקי: זה יפקע במאי.

אופיר פינס-פז: בסדר.

רותם קמר: אדוני דיבר על מסמך רפואי.

רותם קמר: אני חושב שצריכה כשירות גופנית מבחינה פיזית.

רותם קמר: אולי לעבור איזה מבחן כושר.

רותם קמר: אנחנו לא יכולים לראות במגרשי כדורגל אנשים שפיזית לא יכולים להיות שם.

רותם קמר: לצערי אנחנו רואים את זה היום.

רותם קמר: אני לא יודע אם אפשר להגביל בגיל, למשל עד גיל 55.

אופיר פינס-פז: למה אי אפשר?

רותם קמר: בגלל הגבלת חופש העיסוק ודברים כאלה.

אופיר פינס-פז: אולי בתקנות אי אפשר אבל בחקיקה אפשר.

עידו בן יצחק: אם אתה מסתמך על כשירות גופנית אז זה בסדר.

אופיר פינס-פז: את זה אי אפשר אבל בגיל 45 אפשר לקבל פנסיה מהצבא.

רותם קמר: הערה נוספת היא לגבי היכולת של האיגוד עצמו.

רותם קמר: אם סדרן רוצה לעבוד במגרש כדורגל אני חושב שהוא צריך לעבור אישור של האיגוד עצמו.

רותם קמר: אולי נייצר אצלנו מנגנון שמכשיר אותם.

רותם קמר: היום זה רק בידי המשטרה.

אופיר פינס-פז: היום זה בידי הממשלה.

אופיר פינס-פז: היום אתם בכלל לא מעורבים בתהליך?

אופיר פינס-פז: זה לא בסדר.

רותם קמר: ממש לא.

אופיר פינס-פז: אתם רוצים להיות מעורבים.

אופיר פינס-פז: אני חושב שיש בזה משהו.

ששון קארול: רותם, ידידי, לא היה בתפקידו לפני 3 שנים.

ששון קארול: אני הייתי והמנכ"ל שלו היה בכל הדיונים.

אופיר פינס-פז: השאלה היא אם הם משולבים.

ששון קארול: הם משולבים.

ששון קארול: חלק מהמרצים שלהם גם מרצים בהכשרות האלה.

ששון קארול: מעבר לזה אנחנו גם אומרים - - -

אופיר פינס-פז: יש סעיף שאתה רוצה להוסיף?

רותם קמר: הייתי רוצה שלפחות בחקיקה יהיה רשום שזה יעשה בשיתוף ובתיאום עם האיגוד עצמו.

אופיר פינס-פז: החקיקה לא תהיה בוועדה הזאת.

אופיר פינס-פז: אגב, אני תומך בגישה הזאת.

אופיר פינס-פז: שוקי, יש לך הערות?

תומר קמר: לגבי ה-3,600 שכבר הוכשרו.

תומר קמר: באיזשהו שלב הם יצטרכו לעבור את האקסטרה הזה.

תומר קמר: אנחנו צריכים ליישר קו עם הסדרנים שאנחנו רוצים.

אופיר פינס-פז: הם יודעים שהם לעולם לא יוכלו לקבל הארכה לעניין הזה.

אופיר פינס-פז: הם מכירים אותי.

אופיר פינס-פז: הם מבינים שיש להם שנה להיערך כדי לא לאבד את ה-3,000.

אופיר פינס-פז: הם יחשבו באיזה דרך.

אופיר פינס-פז: אולי תוך כדי השנה הם כבר יקחו מהם אישורים למרות שהחוק לא מצריך.

אופיר פינס-פז: הם כבר ימצאו את הדרכים לטפל בזה כדי שהם לא יעמדו בפני שוקת שבורה בפתיחת שנת הכדורגל הבאה.

אופיר פינס-פז: נותנים להם שנה להיערך.

אופיר פינס-פז: ברור שאנחנו לא נפשיר את ה-3,000 בלי התנאים.

שוקי קרמר: אני יכול לומר משהו על לקחי חולון כי אני טיפלתי באירוע.

שוקי קרמר: אני רואה שיש פה חלוקה של מיקום הסדרנים ואיפה שהסדרנים עומדים.

שוקי קרמר: לפחות במקרה של חולון המשטרה לא היתה ביציע אוהדי חולון ואם היא היתה שם לא היה נגרם האירוע.

שוקי קרמר: אני מציע שיהיו סדרנים ביציע האורחים כדי שהם יוכלו להזעיק שוטרים.

אופיר פינס-פז: למה אין הפרדה בין היציעים?

שוקי קרמר: במקרה של חולון היתה הפרדה.

שוקי קרמר: אני מכיר את התיק של חולון לפרטיו, כולל כל החומר המשטרתי.

שוקי קרמר: היה שם עודף שוטרים שעמדו במקום לא נכון.

שוקי קרמר: היה יציע מעל המרפסת שאכלס את כל אוהדי חולון.

שוקי קרמר: היציע הזה יועד לחולון ולא היה שם שוטר אחד.

שוקי קרמר: מפקח כוח המשטרה במקום התבקש במהלך כל המחצית הראשונה לשגר לשם שוטרים בגלל שהשתוללות התחילה מתחילת המשחק.

שוקי קרמר: אף אחד לא ציית לו.

שוקי קרמר: היו שם 43 שוטרים.

שוקי קרמר: אם היו שם 2 שוטרים ביציע חולון לא היה קורה שום דבר.

שוקי קרמר: אני יכול לדבר ברמה העקרונית כי הנושא מוכר לי אבל אני חושב שאם כבר מחלקים במקום, הייתי מציע שביציע האורחים יהיו גם סדרנים.

שוקי קרמר: איגוד הכדורסל תומך בהצעה להאריך את ההסדר הזה.

אופיר פינס-פז: צריך לשלב משהו בנושא יציע האורחים?

ששון קארול: כשאנחנו כותבים סדרן אחד לכל 200 איש הכוונה היא לתוך האצטדיון.

אופיר פינס-פז: אז איך זה שהסדרנים לא הגיעו למקומות האלה?

ששון קארול: במלחה, באופן ספציפי, המשטרה הולכת להמליץ לבטל את יציע העמידה במרפסת.

ששון קארול: אנחנו נבטל אותו ולא ניתן לו רישוי.

ששון קארול: זה חלק מהמלצות ועדת צור.

אופיר פינס-פז: נבטל את כל היציעים ואז יהיה עוד יותר קל.

אופיר פינס-פז: גם כך מלחה קטנה מידי מלהכיל את כל האנשים.

אופיר פינס-פז: אגב, תדעו לכם שבכל האצטדיונים בעולם ביטלו את יציעי העמידה.

אופיר פינס-פז: אבל יצרו תחליפים.

אופיר פינס-פז: אני מאשר את זה בנוסח שקראתי והבאתי בפניכם.

אופיר פינס-פז: תודה לכם על ההשתתפות.

אופיר פינס-פז: נתראה בעוד שנה.